

**R E P U B L I K A H R V A T S K A**

**VIROVITIČKO - PODRAVSKA ŽUPANIJA**

 **ŽUPAN**



**KLASA: 402-09/17-01/17**

**UR.BROJ: 2189/1-07/5-19-562**

**Virovitica, 23. srpnja 2019. godine**

U sklopu projekta „In-In – integracija i inkluzija“ koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“ temeljem poziva UP.03.2.1.03 Europskog socijalnog fonda u sklopu Operativnog programa „Učinkoviti ljudski potencijali“ 2014 - 2020., objavljujem

**JAVNI POZIV**

 **za prijavu kandidata (m/ž) za izvršavanje poslova pomoćnika u nastavi**

**I.**

U sklopu projekta „In-In – integracija i inkluzija“ (u daljnjem tekstu: Projekt) raspisuje se Javni poziv za izbor pomoćnika u nastavi za učenike s teškoćama, a koji su na temelju rješenja o primjerenom programu školovanja integrirani u redovni sustav osnovnoškolskog i srednjoškolskog obrazovanja u školama čiji je osnivač Virovitičko-podravska županija te u Katoličkoj osnovnoj školi Virovitica kojoj Virovitičko-podravska županija nije osnivač, ali će financirati rad pomoćnika u nastavi za jednog učenika.

**II.**

Na Javni poziv mogu se javiti osobe srednje stručne spreme, prvostupnici i magistri struke odgojno-obrazovnog usmjerenja koji će svojim kompetencijama, iskustvom i visokom motivacijom za obavljanje poslova pomoćnika u nastavi i stručnih komunikacijskih posrednika omogućiti jednake uvjete obrazovanja kroz pružanje neposredne podrške učenicima s teškoćama u razredu, pomoć u uključivanju u razredni kolektiv te savladavanje socijalno-psiholoških prepreka.

Javni poziv odnosi se na 41 (četrdeset i jednu) osobu. Pravo prednosti ostvarit će kandidati koji su bili zaposleni kao pomoćnici u nastavi u školskoj 2018./2019. godini i koji su prošli postupak selekcije i edukacije. U slučaju potrebe i uključivanja novih učenika u Projekt, povećat će se i broj pomoćnika.



 **III.**

Pomoćnici u nastavi bit će angažirani u okviru Projekta u ovim osnovnim školama:

* **OŠ Gradina** – 1 pomoćnik
* **OŠ Petra Preradovića Pitomača** – 2 pomoćnika
* **OŠ Suhopolje** – 2 pomoćnika
* **OŠ Eugena Kumičića Slatina** – 6 pomoćnika
* **OŠ Voćin** – 4 pomoćnika
* **OŠ Antuna Gustava Matoša Čačinci** – 1 pomoćnik
* **OŠ Ivane Brlić-Mažuranić Orahovica** – 1 pomoćnik
* **OŠ Mikleuš** – 3 pomoćnika
* **OŠ Josipa Kozarca Slatina** – 7 pomoćnika
* **OŠ „Ivan Goran Kovačić“ Zdenci** – 1 pomoćnik
* **OŠ Vladimira Nazora Nova Bukovica** – 1 pomoćnik
* **OŠ August Cesarec Špišić Bukovica** – 1 pomoćnik
* **Katolička osnovna škola Virovitica** – 1 pomoćnik
* **OŠ „Davorin Trstenjak“, Čađavica** – 1 pomoćnik

 i u ovim srednjim školama:

* **Industrijsko-obrtnička škola Slatina** – 4 pomoćnika
* **Industrijsko-obrtnička škola Virovitica** – 1 pomoćnik
* **Srednja škola Stjepana Sulimanca Pitomača** – 1 pomoćnik
* **Srednja škola „Stjepan Ivšić“ Orahovica** – 3 pomoćnika.

**IV.**

S odabranim pomoćnicima bit će sklopljeni ugovori o radu na određeno vrijeme kojima će se definirati međusobna prava i obveze.

Odabrani kandidati koji dosad nisu bili zaposleni kao pomoćnici u nastavi proći će 20-satni program uvođenja u rad za osposobljavanje za rad s djecom.

**V.**

Uz **prijavu** (**dopis koji treba samostalno napisati i potpisati te u njoj naznačiti u kojoj školi i kada je bio zaposlen kao pomoćnik - ako je dosad bio zaposlen**) na Javni poziv, kandidati su dužni priložiti ovu dokumentaciju:

* **životopis**
* **dokaz o stručnoj spremi (preslika)**
* **dokaz o hrvatskom državljanstvu (preslika domovnice)**
* **dokaz o prebivalištu (preslika osobne iskaznice)**
* **potvrda o nezaposlenosti Hrvatskog zavoda za zapošljavanje (original, ne starije od 30 dana)**
* **potvrda o nekažnjavanju (original, ne starije od 6 mjeseci)**
* **dokaz o završenoj edukaciji (svi koji su dosad prošli edukaciju).**



Prednost pod jednakim uvjetima ostvaruju nezaposleni kandidati sukladno uvjetima utvrđenim posebnim propisima na koje se kandidat poziva u svojoj prijavi.

Sukladno Zakonu o hrvatskim braniteljima i članovima njihovih obitelji („Narodne novine“, broj: 121/17) i Zakonu o zaštiti vojnih i civilnih invalida rata („Narodne novine“, broj: 33/92, 77/92, 58/93, 02/94, 76/94, 108/95, 108/96, 82/01, 13/03, 148/13), dokazi potrebni za ostvarivanje prava prednosti na koje se kandidat poziva mogu se pronaći na internetskoj stranici https://branitelji.gov.hr/.

Nepravovremene i nepotpune prijave neće biti razmatrane.

Preslike traženih privitaka ne trebaju biti ovjerene, a odabrani kandidati dužni su prije sklapanja ugovora dostaviti na uvid originalne dokumente.

**VI.**

Prijave s popratnom dokumentacijom podnose se zemaljskom poštom preporučeno na ovu adresu:

**Virovitičko-podravska županija**

**Upravni odjel za prosvjetu, kulturu, šport i tehničku kulturu**

**-s napomenom „Prijava za pomoćnike u nastavi“ (ne otvarati)**

**Trg Ljudevita Patačića 1**

**33000 Virovitica**

Prijave se mogu predati i osobno u Pisarnicu Virovitičko-podravske županije, Trg Ljudevita Patačića 1, 33000 Virovitica.

Rok za podnošenje prijava je 8 (osam) dana od dana objave ovog Javnog poziva.

Za sve informacije možete se obratiti na broj telefona: 033 638 120 ili na e-mail: vesna.serepac@vpz.hr.

**VII.**

Ovaj Javni poziv bit će objavljen na službenim internetskim stranicama Virovitičko-podravske županije i Hrvatskog zavoda za zapošljavanje.

 **ŽUPAN**

 **Igor Andrović, dipl. oec.**

